Babelscape/SREDFM huggingface dataset:
Ντάριο Αρτζέντο

Ο Ντάριο Αρτζέντο ("Dario Argento", γενν. 7 Σεπτεμβρίου 1940) είναι Ιταλός σκηνοθέτης, παραγωγός και κριτικός του κινηματογράφου, όπως και σεναριογράφος. Είναι γνωστός για τις ταινίες τρόμου που δημιούργησε, ιδίως για τις ταινίες "giallo" της περιόδου 1970-1990. Η επίδραση του έργου του στις σύγχρονες ταινίες τρόμου έχει οδηγήσει στο να χαρακτηρισθεί «ο αριστοτέχνης του τρόμου».

Οι πιο αξιόλογες ταινίες του Αρτζέντο ως σκηνοθέτη είναι "Το Πουλί με τα Κρυσταλλένια Φτερά" (1970), "Ο Γάτος με τις 9 Ουρές", οι "Τέσσερις μύγες σε γκρι βελούδο" (1972), το "Βαθύ κόκκινο" (1975), το "Suspiria" (1977), "Οι 3 Πύλες της Κολάσεως" (1980), το "" (1982), τα "Φαινόμενα" (1985) και "Η Όπερα του Τρόμου" (1987). Επιπλέον έχει συμμετάσχει στη συγγραφή του σεναρίου της ταινίας του Σέρτζιο Λεόνε "Κάποτε στη Δύση" (1968) και υπήρξε σύμβουλος σεναρίου του Τζωρτζ Ρομέρο για την ταινία "Ζόμπι, το ξύπνημα των νεκρών" (1978).

Κόρη του σκηνοθέτη είναι η ηθοποιός Άζια Αρτζέντο (γενν. 1975) και μικρότερος αδελφός του ο παραγωγός πολλών ταινιών του Κλαούντιο Αρτζέντο (γενν. 1943).
Έντεν Αλέν

Η Έντεν Αλέν ("Eden Alene" ; εβραϊκά : עדן אלנה‎ ; 7 Μαΐου 2000), γνωστή απλώς ως Έντεν, είναι Ισραηλινή τραγουδίστρια. Θα εκπροσωπούσε το Ισραήλ στον Διαγωνισμό Τραγουδιού της Eurovision 2020 στο Ρόττερνταμ της Ολλανδίας, ο οποίος τελικά ακυρώθηκε λόγω της πανδημίας του COVID-19. Ωστόσο, το κανάλι του Ισραήλ, KAN, που είναι υπεύθυνο για την συμμετοχή της χώρας στον διαγωνισμό, ανακοίνωσε ότι η Έντεν θα είναι η εκπρόσωπος της χώρας στον διαγωνισμό του 2021. Στον τελικό του διαγωνισμού κατέλαβε τη 17η θέση με το τραγούδι "Set Me Free".
Αλέν Πουαρέ

Ο Αλέν Πουαρέ (γαλλικά: Alain Poiré) (13 Φεβρουαρίου 1917 - 14 Ιανουαρίου 2000) ήταν Γάλλος παραγωγός ταινιών και σεναριογράφος.
Απελευθερωμένη Ιερουσαλήμ

Η Απελευθερωμένη Ιερουσαλήμ (ιταλικά "Gerusalemme Liberata") είναι επικό ποίημα του Τορκουάτο Τάσσο, που αποτελεί και το σημαντικότερο έργο του. Θέμα του έχει την κατάκτηση της Ιερουσαλήμ από τους πολεμιστές της Πρώτης Σταυροφορίας, καθώς και τα γεγονότα που προηγήθηκαν της αλώσεως της πόλης. Ο ποιητής αναπλάθει ελεύθερα τα γεγονότα, εισάγοντας πολλά φανταστικά πρόσωπα που συνυπάρχουν με τα ιστορικά, όπως ο  Γοδεφρείδος του Μπουιγιόν. Το έργο έχει όλα τα χαρακτηριστικά της αναγεννησιακής ποίησης, που εκφράστηκε στην πληρότητά της από τον Μαινόμενο Ορλάνδο του Λουντοβίκο Αριόστο, αλλά ανήκει εξίσου και στην αμέσως επόμενη περίοδο της Αντιμεταρρύθμισης και του Μπαρόκ. Εμπνεόμενο από την Ιλιάδα και την Οδύσσεια του Ομήρου και κυρίως την Αινειάδα του Βιργιλίου, περιέχει εντούτοις πολλά λυρικά στοιχεία και σκηνές αισθησιακού περιεχομένου, ενώ βασικό ζήτημα που απασχολεί τον ποιητή είναι η διάσταση μεταξύ της χαράς της ζωής και του καθήκοντος. Σε αυτά τα τελευταία στοιχεία έγκειται και η μεγάλη επιτυχία που γνώρισε το έργο στο αναγνωστικό κοινό, αμέσως μόλις εκδόθηκε. Είναι γραμμένο στην παραδοσιακή ιταλική στροφή της οκτάβας ("ottava rima") και χωρίζεται σε είκοσι άσματα (cantos) που περιέχουν εν συνόλω 15.336 ενδεκασύλλαβους στίχους. Το έργο στα ελληνικά ονομάζεται επίσης και "Ελευθερωμένη" ή "Ελευθερωθείσα Ιερουσαλήμ" ή ακόμα και "Η ελευθέρωσις της Ιερουσαλήμ".

==Παραπομπές==
Κάστρο του Λανζαί

To Κάστρο του Λανζαί (γαλλικά: "Château de Langeais") είναι ένα μεσαιωνικό κάστρο στην περιοχή Αντρ-ε-Λουάρ της Γαλλίας. Κτίστηκε σε ένα ακρωτήριο, που δημιουργήθηκε στη μικρή κοιλάδα του ποταμού Ρουμέρ, στο άνοιγμα της κοιλάδας του Λουάρ, μεταξύ Σωμύρ και Τουρ. Ιδρύθηκε το 992 από τον Φούλκωνα Γ΄ κόμη του Ανζού και σύντομα επιτέθηκε σε αυτό ο Όντο Α΄ κόμης του Μπλουά. Έπειτα από την ανεπιτυχή επίθεση, κτίστηκε ο πέτρινος κεντρικός πύργος, τώρα κατεστραμμένος. Είναι ένα από τα πρώτα χρονολογημένα δείγματα πέτρινου κεντρικού πύργου (keep). Το κάστρο πολιορκήθηκε ανεπιτυχώς δύο φορές ακόμη το διάστημα 994-996. Κατά τη σύγκρουση μεταξύ των κομήτων του Ανζού και του Μπλουά, το κάστρο άλλαξε χέρια αρκετές φορές και το 1038 ο Φουλκ Γ΄ κατέλαβε πάλι το κάστρο.

Αφού καταστράφηκε κατά την περίοδο του Εκατονταετούς Πολέμου, ο Λουδοβίκος ΙΑ΄ της Γαλλίας (1461-83) ξαναέκτισε το κάστρο του Λανζαί σε αυτό που τώρα είναι ένα από τα καλύτερα παραδείγματα ύστερης μεσαιωνικής αρχιτεκτονικής. Είναι ιδιαιτέρως γνωστό για τις μνημειώδεις και πολύ διακοσμημένες καπνοδόχες του. Ανακαινισμένο στα τέλη του 19ου αι., το κάστρο του Λανζαί περιήλθε στον έλεγχο του Ιδρύματος της Γαλλίας, που κατέχει την ιδιοκτησία σήμερα. Συναριθμήται στα ιστορικά Μνημεία από το Γαλλικό Υπουργείο Πολιτισμού και είναι ανοικτό στο κοινό.
Λουντβίκα Παλέτα

Η Λουντβίκα Παλέτα ("Ludwika Paleta Paciorek", 29 Νοεμβρίου 1978 -) είναι Πολωνο-Μεξικανή ηθοποιός. Είναι κόρη του Πολωνού βιολιστή και συνθέτη Ζμπιγκνιέβ Παλέτα. 

Γεννήθηκε στην Κρακοβία της Πολωνίας το 1978. Όταν ο πατέρας της, ο μουσικός Ζμπιγκνιέβ Παλέτα, έλαβε θέση εργασίας στο Μεξικό, όπου η οικογένεια εγκαταστάθηκε μόνιμα. Ως παιδί, η Λουντβίκα μαζί με την Ντομίνικα, πήγαν σε οντισιόν με προτροπή του πατέρα τους. Η Λουντβίκα εντυπωσίασε τόσο πολύ τους σκηνοθέτες, που σύντομα της έδωσαν τον πρώτο της τηλεοπτικό ρόλο στην τηλενουβέλα "Carrusel", όπου έπαιξε την Μαρία Χοακίνα Βιγιασενιόρ, ένα μικρό κακομαθημένο πλουσιοκόριτσο. 

Ο ρόλος της την έκανε ευρέως γνωστή με μεγάλη φήμη και δημοτικότητα στη λατινοαμερικανική χώρα που ήταν το σπίτι της από τότε που ήταν παιδί. Σε συνέντευξή της, η Λουντβίκα δήλωσε ότι αγαπά τόσο το Μεξικό όσο και την Πολωνία, αλλά ότι δεν βλέπει τον εαυτό της να ζει έξω από το Μεξικό στο εγγύς μέλλον.

Το 1995 η επιτυχία της επαναλήφθηκε όταν έπαιξε στην παγκόσμια επιτυχία της Televisa, "María la del Barrio", δίπλα στους Ταλία, Φερνάντο Κολούνγκα και Ιτατί Καντοράλ. Εκτός από την μητρική της γλώσσα τα Πολωνικά, μιλάει Ισπανικά και Αγγλικά. Μαζί με τον ηθοποιό Άαρόν Ντίας είναι επίσημοι εκπρόσωποι τις Calvin Klein στο Μεξικό.

Το 1998 παντρεύτηκε τον Μεξικανό ηθοποιό Πλούταρκο Άζα. Μαζί απέκτησαν ένα γιο τον Νίκολας (γ. 11 Νοεμβρίου 1999). Τον Αύγουστο του 2008 πήραν διαζύγιο. Στις 20 Απριλίου 2013 ξαναπαντρεύτηκε με τον Εμιλιάνο Σαλίνας, γιο του πρώην Μεξικανού προέδρου Κάρλος Σαλίνας ντε Γόρταρι. Μαζί απέκτησαν δύο δίδυμα παιδιά την Μπάρμπαρα και τον Σεμπαστιάν (γ. το 2017).
Ο Κίτρινος Πράκτωρ του Χονγκ Κονγκ

Ο Κίτρινος Πράκτωρ του Χονγκ Κονγκ (Πρωτότυπος τίτλος: Enter the Dragon) είναι μια ταινία πολεμικών τεχνών Αμερικανικής και Ασιατικής παραγωγής του 1973 σε σκηνοθεσία Ρόμπερτ Κλάους και πρωταγωνιστουν οι Μπρους Λι, Τζον Σάξον και Τζιμ Κέλι. Η ταινία είναι η τελευταία που πρωταγωνιστήσε ο Μπρους Λι, πριν από το ξαφνικό θάνατό του στις 20 Ιουλίου 1973 σε ηλικία 32 ετών και έκανε πρεμιέρα στο Λος Άντζελες στις 19 Αυγούστου 1973, ένα μήνα μετά το θάνατο του Λι.

Θεωρείται ως η καλύτερη ταινία πολεμικών τεχνών όλων των εποχών και οι εισπράξεις από την προβολή της διεθνώς απέφεραν συνολικά 90 εκατομμύρια δολάρια (με αναπροσαρμογή του πληθωρισμού σήμερα ισοδυναμούν με 518 εκατομμύρια δολάρια). Το 2004 η βιβλιοθήκη του Αμερικανικού Κονγκρέσου την επέλεξε για να ενταχθεί στο Εθνικό Μητρώο Κινηματογράφου χαρακτηρίζοντας την ως ιστορικά, αισθητικά και πολιτισμικά σημαντική.
James Deen

Ο Μπράιαν Μάθιου Σεβίλλα (αγγλικά: "Bryan Matthew Sevilla", 7 Φεβρουαρίου 1986), περισσότερο γνωστός με το καλλιτεχνικό του, James Deen, είναι Αμερικανός ηθοποιοός πορνογραφικών ταινιών και σκηνοθέτης. Μεταξύ των αρκετών βραβεύσεων του στον χώρο, έχει κερδίσει δύο βραβεία στα "AVN Awards" στην κατηγορία Άνδρας Ερμηνευτής της Χρονιάς, καθώς και τέσσερα "XBIZ Awards", στην ίδια κατηγορία.

Ο James Deen, ξεκίνησε την καριέρα του στην πορνογραφική βιομηχανία, σε ηλικία 18 ετών, το 2004. Έλαβε μεγάλη δημοσιότητα, εξ αιτίας της εμφάνισής του, η οποία δεν είναι όμοια με των υπολοίπων συνάδελφών του, καθώς δεν διάθέτει τατουάζ, ιδιαίτερα γυμνασμένο σώμα, και, γενικότερα, είχε μία εικόνα ενός συνηθισμένου άνδρα. Στην καριέρα του, έως τώρα έχει εμφανιστεί σε πάνω 3.000 ερωτικά βίντεο. 

Το 2015, ο James Deen, κατηγορήθηκε από διάφορες γυναίκες για βιασμό. Η πρώτη που τον ανέφερε ήταν η Stoya, στο Twitter. Με τον Deen, να αρνείται οποιαδήποτε κατηγορία. Κατόπιν και η πρώην ερωμένη του, Τζοάννα Έιντζελ τον κατηγόρησε για ασέλγεια και βιασμό εις βάρος της. Ακολούθησαν κι άλλες συμπρωταγωνίστριες του, οι οποίες ανέφεραν ότι γινόταν - χωρίς λόγο - ιδιαίτερα βίος σε διάφορες σκηνές. Εθελοντικά αυτός παρετήθηκε από την προεδρία της "Adult Performer Advocacy Committee". Το 2017, η σκηνοθέτις, Μαρία Δημόπουλος, κατηγόρησε τον Deen, ότι της έκλεψε αρχεία που τον κατηγοριοποιούν.
Συμβούλιο Οικονομικών και Δημοσιονομικών Υποθέσεων

Το Συμβούλιο Οικονομικών και Δημοσιονομικών Υποθέσεων (ECOFIN) είναι μία από τις παλαιότερες διαμορφώσεις του Συμβουλίου της Ευρωπαϊκής Ένωσης και αποτελείται από τους Υπουργούς Οικονομικών των 27 μελών της Ευρωπαϊκής Ένωσης, καθώς και με τους Υπουργούς Προϋπολογισμού όταν συζητούνται τα δημοσιονομικά θέματα.

Το ECOFIN συχνά συνεργάζεται με τον Ευρωπαίο Επίτροπο Οικονομικών και Δημοσιονομικών Υποθέσεων και τον Πρόεδρο της Ευρωπαϊκής Κεντρικής Τράπεζας.
ByteDance

Η ByteDance Ltd. (κινέζικα: 字节跳动, πινγίν: Zìjié Tiàodòng) είναι εταιρεία παροχής υπηρεσιών διαδικτυακής τεχνολογίας με έδρα το Πεκίνο. Ιδρύθηκε από τον Ζανγκ Γιμίνγκ το 2012.

Το κύριο προϊόν της ByteDance, το Toutiao ("επικεφαλίδες"), είναι υπηρεσία περιεχομένου, δημοφιλή στη Κίνα και όλο το κόσμο. Το Toutiao ξεκίνησε ως μηχανή προτάσεων για ειδήσεις και σταδιακά εξελήχθη σε πλατφόρμα πολυμορφικού περιεχομένου, διαθέτοντας κείμενα, εικόνες, αναρτήσεις με ερωτήσεις και απαντήσεις, μικροϊστολόγια, και βίντεο. Το Toutiao παρέχει εξατομικευμένες ροές πληροφοριών με τη βοήθεια αλγορίθμων μηχανικής μάθησης. Η ροή περιεχομένου ενημερώνεται με βάση τις γνώσεις της μηχανής για τις προτιμήσεις ανάγνωσης του χρήστη.

Η ByteDance απέκτησε την νεοφυή επιχείρηση μέσων κοινωνικής δικτύωσης Musical.ly και την συγχώνευσε με την Douyin δημιουργώντας μια ενιαία εφαρμογή κοινωνικής δικτύωσης με το όνομα TikTok. Επίσης η εταιρεία κατέχει τις εφαρμογές BuzzVideo και Vigo Video.

Οι πλατφόρμες περιεχομένου της ByteDance είχαν πάνω από 800 εκατομμύρια καθημερινούς ενεργούς χρήστες (και πάνω από 1 δισεκατομμύριο εγγεγραμμένους χρήστες συνολικά) σύμφωνα με στατιστικά που ισχύουν για τον Νοέμβριο του 2018. Τον Νοέμβριο του 2018 η αξία της εταιρείας αποτιμόταν στα 78 δισεκατομμύρια δολάρια. Η εταιρεία έχει συμφωνίες στρατηγικής συνεργασίες με εταιρείες που υποστηρίζει το Κομμουνιστικό Κόμμα της Κίνας στο Πεκίνο και τη Σαγκάη. Η ByteDance υποστηρίζεται από τις Kohlberg Kravis Roberts, SoftBank Group, Sequoia Capital, General Atlantic και Hillhouse Capital Group. Η ByteDance έχει λάβει δημόσια προσοχή για ισχυρισμούς στενής συνεργασίας με το Κομμουνιστικό Κόμμα της Κίνας με στόχο την λογοκρισία και απόκρυψη περιεχομένου για τους Ουιγούρους και ιδιαίτερα για τα στρατόπεδα επανεκπαίδευσης του Σιντσιάνγκ.
Ευρωπαϊκό Ταμείο Νομισματικής Συνεργασίας

To Ευρωπαϊκό Ταμείο Νομισματικής Συνεργασίας ήταν ένα ταμείο που ιδρύθηκε τον Απρίλιο του 1973 από τα μέλη της Ευρωπαϊκής Οικονομικής Κοινότητας για να εξασφαλιστεί συντονισμένη δράση για την ορθή λειτουργία του κοινοτικού συστήματος. The EMCF was located in Luxembourg. Το όργανο λήψης αποφάσεων, το Διοικητικό Συμβούλιο, απαρτιζόταν από τους διοικητές των κεντρικών τραπεζών των χωρών της ΕΟΚ. 
Σε αντίθεση με ότι υποδηλώνει το όνομά του, το ταμείο δεν κατείχε κανένα καταβεβλημένο κεφάλαιο.

Τα καθήκοντα συντονισμένης δράσης που αποδόθηκαν στο ταμείο ήταν:

* τη σταδιακή μείωση των περιθωρίων διακύμανσης των κοινοτικών νομισμάτων μεταξύ τους
* παρεμβάσεις σε κοινοτικά νομίσματα στις αγορές συναλλάγματος
* διακανονισμοί μεταξύ Κεντρικών Τραπεζών που οδηγούν σε συντονισμένη πολιτική για τα αποθεματικά.

Διαλύθηκε τον Ιανουάριο του 1994 και το διαδέχθηκε από το Ευρωπαϊκό Νομισματικό Ίδρυμα που αργότερα αντικαταστάθηκε από την Ευρωπαϊκή Κεντρική Τράπεζα.
Ευρωπαϊκό Νομισματικό Ίδρυμα

To Ευρωπαϊκό Νομισματικό Ίδρυμα ήταν ο πρόδρομος της Ευρωπαϊκής Κεντρικής Τράπεζας, που λειτουργούσε μεταξύ 1994 και 1997.
Σώματα της Ευρωπαϊκής Ένωσης

Τα κύρια Σώματα της Ευρωπαϊκής Ένωσης είναι:

* τα 7 Θεσμικά όργανα της Ευρωπαϊκής Ένωσης
* οι Οργανισμοί της Ευρωπαϊκής Ένωσης

Η Συνθήκη της Ευρωπαϊκής Ένωσης στο άρθρο 13 αναφέρει τα Θεσμικά όργανα της Ευρωπαϊκής Ένωσης.

Υπάρχουν ορισμένοι εξειδικευμένοι και αποκεντρωμένοι Οργανισμοί της Ευρωπαϊκής Ένωσης που λειτουργούν από την Επιτροπή ή ενίοτε από το Συμβούλιο. Δημιουργούνται βάσει νομοθεσίας ή συνθήκης για την αντιμετώπιση συγκεκριμένων προβλημάτων ή περιοχών. Αυτοί περιλαμβάνουν το
τον Ευρωπαϊκό Οργανισμό Περιβάλλοντος και την Ευρωπόλ.
Ευρωπαϊκός μηχανισμός συναλλαγματικών ισοτιμιών

Ο Ευρωπαϊκός μηχανισμός συναλλαγματικών ισοτιμιών ήταν ένα σύστημα που εισήγαγε η Ευρωπαϊκή Οικονομική Κοινότητα στις 13 Μαρτίου 1979, ως μέρος του Ευρωπαϊκού Νομισματικού Συστήματος να μειωθεί η μεταβλητότητα των συναλλαγματικών ισοτιμιών και να επιτευχθεί νομισματική σταθερότητα στην Ευρώπη, ως προετοιμασία για την Οικονομική και Νομισματική Ένωση και την εισαγωγή ενιαίου νομίσματος, του Ευρώ, που έλαβε χώρα την 1η Ιανουαρίου 1999.

Μετά την υιοθέτηση του ευρώ, η πολιτική άλλαξε στη σύνδεση των νομισμάτων των χωρών της ΕΕ εκτός της Ευρωζώνης με το ευρώ (που έχει το κοινό νόμισμα ως κεντρικό σημείο). Ο στόχος ήταν να βελτιωθεί η σταθερότητα αυτών των νομισμάτων, καθώς και να αποκτηθεί ένας μηχανισμός αξιολόγησης για τα πιθανά μέλη της ευρωζώνης. Ο μηχανισμός αυτός είναι γνωστός ως ERM ΙΙ και έχει αντικαταστήσει τον ERM Ι. Σήμερα μόνο ένα νόμισμα είναι στον ERM II, η κορόνα Δανίας.
Μαύρος Νάρκισσος

Ο Μαύρος Νάρκισσος (αγγλικά: Black Narcissus) είναι ένα ψυχολογικό δράμα Βρετανικής παραγωγής του 1947 σε σενάριο, παραγωγή και σκηνοθεσία των Μάικλ Πάουελ και Έμερικ Πρέσμπεργκερ. Πρωταγωνιστούν οι Ντέμπορα Κερ, Κάθλιν Μπάιρον, Σαμπού, Ντέιβιντ Φάρραρ και Τζιν Σίμονς. 

Βασισμένο στο ομώνυμο μυθιστόρημα της Ράμερ Γκόουντεν του 1939, η ταινία περιστρέφεται γύρω από τις αυξανόμενες εντάσεις μέσα σε ένα μικρό μοναστήρι αγγλικανών μοναχών που προσπαθούν να ιδρύσουν ένα σχολείο και ένα νοσοκομείο σε ένα παλιό παλάτι που βρίσκεται σε ένα απομονωμένο βουνό πάνω από μια εύφορη κοιλάδα στα Ιμαλάια.
Έκγκουιν

Η Έκγκουιν (πέθανε μετά το 890) ήταν η πρώτη σύζυγος του βασιλιά των Αγγλοσαξόνων Εδουάρδου του Πρεσβύτερου με τον οποίο απέκτησε τον μετέπειτα βασιλιά Έθελσταν της Αγγλίας και μία κόρη την Αγία Εντίθ του Πόλεσγουορθ που παντρεύτηκε τον Σιθρίκ Κες, βασιλιά των Βίκινγκ. Δεν υπάρχουν πολλές πηγές για την ζωή της, το όνομα της δεν αναφέρεται πουθενά πριν την Νορμανδική κατάκτηση. Ο πρώτος ιστορικός που το καταγράφει ήταν ο Ουίλιαμ όφ Μαλμεσμπέρι τον 12ο αιώνα, ο ιστορικός αυτός αποτελεί την βασική πηγή πληροφοριών για την Έκγουιν.
Έρικα ντε λα Ρόσα

Η Έρικα ντε λα Ρόσα ("Erika de la Rosa Castro", 26 Σεπτεμβρίου 1982 -) είναι Μεξικανή ηθοποιός και μοντέλο. 

Το 2003 έκανε το ντεμπούτο της στην τηλενουβέλα "La hija del jardinero". Έγινε ευρέως γνωστή από την συμμετοχή της στην τηλενουβέλα "La Patrona".

Υπήρξε παντρεμένη με τον Ομάρ Άλβαρες και μαζί έχουν μια κόρη την Άνα Σοφία.
Λέγκα του Βορρά

Η Λέγκα του Βορρά (ιταλικά: "Lega Nord") είναι πολιτικό κόμμα στην Ιταλία. Το πλήρες όνομα του είναι Βόρεια Λέγκα για την ανεξαρτησία της Παδανίας. Συντομεύτηκε σε Λέγκα για τις γενικές εκλογές του 2018 χωρίς όμως να ενημερωθεί το καταστατικό του κόμματος με την αλλαγή. 

Η Λέγκα ιδρύθηκε το 1991 ως ομοσπονδία έξι περιφερειακών κομμάτων της βόρειας και βορειοκεντρικής Ιταλίας, τα: Λέγκα Βενέτα, Λέγκα Λομβαρδίας, Αυτονομιστές του Πεδεμόντιου, Ενωμένη Λιγυρία, Λέγκα της Εμίλια-Ρομάνια και Τοσκανική Συμμαχία. Ιδρυτής του κόμματος ήταν ο Ουμπέρτο Μπόσι, ο οποίος ήταν Πρόεδρός του από το 1991 έως το 2012. Μετά από μια εσωτερική κρίση και αγώνα, στη Λήγκα ηγήθηκε για λίγο καιρό ο Ρομπέρτο Μαρόνι, ο οποίος εξελέγη πρόεδρος της Λομβαρδίας το 2013. Στα τέλη του 2013 διεξήχθησαν εκλογές για την ηγεσία του κόμματος στις οποίες ο Ματέο Σαλβίνι κέρδισε τον Μπόσι και έγινε ο νέος Πρόεδρος του κόμματος. 

Η Βόρεια Λέγκα υποστηρίζει τη μετατροπή της Ιταλίας σε ομοσπονδιακό κράτος, τον φορολογικό φεντεραλισμό, τον ρεζιοναλισμό και την μεγαλύτερη περιφερειακή αυτονομία, ειδικά για τις βόρειες περιφέρειες. Κατά καιρούς, το κόμμα υποστήριξε την απόσχιση της Βόρειας Ιταλίας, που αναφέρεται ως «Παδανία» από το όνομα του ποταμού Πάδου που την διαρρέει, και κατά συνέπεια τον Παδανιακό εθνικισμό. Το κόμμα είναι αντίθετο με την παράνομη μετανάστευση, ιδίως την εμπλεκόμενη με μη Ευρωπαίους και μουσουλμάνους. Υπό την ηγεσία του Σαλβίνι, το κόμμα αναπροσανατολίστηκε με επίκεντρο το τελευταίο θέμα. Παράλληλα, ασχολήθηκε με τον ευρωσκεπτικισμό και άλλα λαϊκίστικα θέματα. Σε Ευρωπαϊκό επίπεδο η Βόρεια Λέγκα έχει προσχωρήσει στο Κόμμα Ταυτότητας και Δημοκρατίας. Επιπλέον, ο Σαλβίνι ίδρυσε ένα αδελφικό κόμμα στη νότια Ιταλία με το όνομα «Noi con Salvini» που σημαίνει «Εμείς με τον Σαλβίνι». Πολλές από τις αλλαγές έχουν επικριθεί αρκετά από τον Μπόσι, ο οποίος όμως βρίσκεται σε μειονεκτική θέση. Ωστόσο, με τον Σαλβίνι, η Βόρεια Λέγκα έφτασε στο απώγειο της δημοτικότητάς της, τόσο στο Βορρά όσο και στην υπόλοιπη Ιταλία. Στις βόρειες περιοχές το κόμμα διατηρεί μια ισχυρή αυτονομιστική προοπτική, ιδιαίτερα στο Βένετο όπου ο Βενετσιάνικος εθνικισμός είναι ισχυρότερος από ποτέ. 

Στις γενικές εκλογές του 2018, η Λέγκα ήταν το τρίτο κόμμα πίσω από το Κίνημα Πέντε Αστέρων (M5S) και το Δημοκρατικό Κόμμα (PD), ενώ στις εκλογές για το Ευρωπαϊκό Κοινοβούλιο το 2019 κέρδισε την πρώτη θέση. Στις τελευταίες περιφερειακές εκλογές, κέρδισε στις περιφέρειες: Βένετο, Λομβαρδία, Φριούλι-Βενέτσια Τζούλια, Τρεντο, Πεδεμόντιο, Αμπρούτσο και Ούμπρια. Ήρθε δεύτερο στις περιφέρειες: Κοιλάδα της Αόστα, Εμίλια-Ρομάνια, Τοσκάνη. Σαρδηνία και Μπαζιλικάτα, και τρίτο στις Λιγυρία, Μάρκε και Νότιο Τιρόλο.
Ιταλικό Ινστιτούτο Τεχνολογίας

Το Ιταλικό Ινστιτούτο Τεχνολογίας (IIT) είναι ένα κέντρο επιστημονικής έρευνας. 

Η επιστημονική έδρα του βρίσκεται στη Γένοβα, στην περιοχή Bolzaneto, ενώ η διοικητική βρίσκεται στη Ρώμη. Η Γένοβα στεγάζει, επίσης, τη δεύτερη επιστημονική έδρα του Ινστιτούτου (το "Κέντρο Ανθρωπίνων Τεχνολογιών" στο επιστημονικό και τεχνολογικό πάρκο του Erzelli), ενώ άλλα αποσπασμένα ερευνητικά κέντρα δραστηριοποιούνται σε διάφορες πόλεις (δώδεκα στην Ιταλία και δύο στη Βοστώνη στις Ηνωμένες Πολιτείες), σε συνεργασία με πολλά πανεπιστήμια. 

Ο επιστημονικός διευθυντής είναι ο Giorgio Metta.
Μουσείο Κονιάκ-Ζαι

Το μουσείο Κονιάκ-Ζαι (γαλλικά: Musée Cognacq-Jay) είναι δημοτικό μουσείο στο Παρίσι, Γαλλία που παρουσιάζει μια συλλογή έργων και αντικειμένων τέχνης του 18ου αιώνα, δωρεά του Ερνέστ Κονιάκ. Στεγάζεται στο μέγαρο Ντονόν στο 3ο διαμέρισμα του Παρισιού, στην οδό Ελζεβίρ 8. 

Το Μουσείο Κονιάκ-Ζαι είναι ένα από τα 14 Μουσεία της πόλης του Παρισιού που από την 1η Ιανουαρίου 2013 τα διαχειρίζεται το δημόσιο διοικητικό ίδρυμα Παρίσι Μουσεία.
Σούρια Βέγα

Η Σούρια Βέγα ("Zuria Vega", γεννημένη ως Σούρια Βαλέρια Βέγα Σίστο "Zuria Valeria Vega Sisto", 10 Ιανουαρίου 1989 -) είναι Μεξικανή ηθοποιός και τραγουδίστρια. 

Γεννήθηκε το 1989 στην Πόλη του Μεξικού, κόρη του ηθοποιού Γκονσάλο Βέγα (1946-2016) και Λεονόρα Σίστο. Έχει μια μεγαλύτερη αδελφή, την ηθοποιό Μαριμάρ Βέγα, έναν μικρό αδελφό τον ηθοποιό Γκονσάλο Βέγα Τζ. και μια μεγαλύτερη ετεροθαλής αδελφή, την Γκαμπριέλα Βέγα Τοβάρ από μια σχέση του πατέρα της. Έχει Ισπανική καταγωγή και από τους δύο γονείς.

Ξεκίνησε την καριέρα της στην θεατρική παράσταση "La señora presidenta", στην πρωταγωνιστούσε και σκηνοθετούσε ο πατέρας της. Όταν ήταν 17 χρονών έκανε το ντεμπούτο της στην τηλενουβέλα " S.O.S .: Sexo y otros Secretos".

Από το 2008 μέχρι το 2011 είχε σχέση με τον ηθοποιό Χόρχε Πόσα. Από τον Αύγουστο του 2013 είχε σχέση με τον Κουβανό ηθοποιό Αλμπέρτο Γκέρρα. Το ζευγάρι παντρεύτηκε στο Σαν Φρανσίσκο του Ναγιαρίτ στις 22 Νοεμβρίου 2014. Μαζί έχουν αποκτήσει δύο παιδιά την Λούα (γ. 11 Ιανουαρίου 2017) και τον Λούκα (γ. 20 Μαΐου 2019).
Έντουαρντ Φραίνκελ

Ο Ντάβιντ Μορτίερ Έντουαρντ Φραίνκελ ("David Mortier Eduard Fraenkel", 17 Μαρτίου 1888 – 5 Φεβρουαρίου 1970) ήταν Γερμανός και μετέπειτα Βρετανός κλασικός φιλόλογος, γνωστός στη βιβλιογραφία απλώς ως Έντουαρντ Φραίνκελ (E. Fraenkel).
Ρόμπερτ Άιτνερ

Ο Ρόμπερτ Άιτνερ ("Robert Eitner", 22Οκτωβρίου 18322 Φεβρουαρίου 1905) ήταν Γερμανός μουσικολόγος και βιβλιογράφος.
Η Εκδίκηση είναι δική μου

Η Εκδίκηση είναι δική μου (Πρωτότυπος τίτλος: One-Eyed Jacks) είναι ένα γουέστερν Αμερικανικής παραγωγής του 1961 με πρωταγωνιστή και σκηνοθέτη τον Μάρλον Μπράντο, το οποίο ήταν η και η μοναδική ταινία που σκηνοθέτησε. Ήταν αρχικά προγραμματισμένη να σκηνοθετηθεί από τον Στάνλεϊ Κιούμπρικ με σενάριο του Σαμ Πέκινπα, αλλά οι διαφορές που προεκύψαν με το στούντιο οδήγησαν στην αντικατάστασή τους από τον Μπράντο και τον Γκάι Τρόσπερ. Ο Μπράντο υποδύεται τον πρωταγωνιστικό χαρακτήρα του Ρίο και ο Καρλ Μάλντεν υποδύεται τον συνεργάτη του, "Νταντ" Λονγκουόρθ. Στους υποστηρικτικούς ρόλους βρίσκονται οι Πίνα Πελίκερ, Κέιτι Χουράντο, Μπεν Τζόνσον και Σλιμ Πίκενς.

Το 2018 η βιβλιοθήκη του Αμερικανικού Κονγκρέσου την επέλεξε για να ενταχθεί στο Εθνικό Μητρώο Κινηματογράφου χαρακτηρίζοντας την ως ιστορικά, αισθητικά και πολιτισμικά σημαντική.
Αλέξανδρος Παρθένης

Ο Αλέξανδρος Παρθένης (Αθήνα, 1 Αυγούστου 1976) είναι Έλληνας μοντέλο, ηθοποιός και παρουσιαστής.
Ανούσκα Σάρμα

Η Ανούσκα Σάρμα (χίντι:अनुष्का शर्मा, Αγιόντα, Ινδία, 1 Μαΐου 1988) είναι Ινδή ηθοποιός, παραγωγός ταινιών και επιχειρηματίας. Αποτελεί μια από τις δημοφιλέστερες και καλύτερα αμειβόμενες προσωπικότητες του Μπόλυγουντ.
Άι-Τόντορ

thumb|right|Το ακρωτήριο Άι-Τόντορ με το κάστρο «Χελιδονοφωλιά»
Το Άι-Τόντορ (ουκρ. Ай-Тюдор, ρωσ. Ай-Тодор) είναι ακρωτήριο στη Μαύρη Θάλασσα και γραφική περιοχή της Κριμαίας, στη νότια πλευρά της χερσονήσου, σε γεωγραφικές συντεταγμένες πλάτος 44°25΄43΄΄ Βόρειο και μήκος 34°07΄34΄΄ Ανατολικό. Η ονομασία του προέρχεται από την παραφθορά της ονομασίας Άγιοι Θεόδωροι ή Άγιος Θεόδωρος, την οποία έδωσαν στο ακρωτήριο Έλληνες ναυτικοί.

Το ακρωτήριο βρίσκεται στα νοτιοδυτικά της Γιάλτας, από την οποία απέχει 8,5 χιλιόμετρα, και δίπλα στη λουτρόπολη Γκάσπρα. Αποτελεί συνέχεια του όρους Μογάμπι και καταλήγει απότομα στη θάλασσα από κρημνό ύψους 87,9 μέτρων, στην κορυφή του οποίου σώζονται ερείπια ρωμαϊκού φρουρίου που προστάτευε τον Χάρακα, τον μεγαλύτερο ρωμαϊκό καταυλισμό που έχει ανασκαφεί στην Κριμαία. Το 1835 ανεγέρθηκε και φάρος ύψους εννέα μέτρων. Δίπλα στο κυρίως ακρωτήριο, 250 μέτρα προς τα βορειοανατολικά, βρίσκεται το «διακοσμητικό κάστρο» «Χελιδονοφωλιά», που έκτισε το 1911-1912 ο Ρώσος γλύπτης και αρχιτέκτονας Λεονίντ Σέρβουντ για λογαριασμό του Γερμανού επιχειρηματία βαρόνου φον Στάινγκελ, και αποτελεί ένα από τα γνωστότερα τουριστικά αξιοθέατα της Κρίμαίας.
Μπαλμπίρ Σινγκ

Ο Μπαλμπίρ Σινγκ γεννήθηκε το 1896 στην Κάτρα Γκάρμπα Σινγκ, Αμριτσάρ, ήταν μελετητής του Σιχισμού και αδελφός του Μπάι Βιρ Σινγκ.
Κβο βάντις;

«[[Ντόμινε, κβο βάντις; (Καρράτσι)|Domine quo vadis?]]», πίνακας του [[Αννίμπαλε Καρράτσι]] από το 1602
Η φράση «Κβο βάντις;» ("Quō vādis?") είναι μια λατινική ερωτηματική φράση που σημαίνει κατά λέξη «πού βαδίζεις;». Μεταφράζεται επίσης συχνά (και ορθότερα) ως «πού πηγαίνεις;» ή παραδοσιακά ως «πού υπάγεις;».

Αυτή η φράση είναι γνωστή από μία χριστιανική παράδοση που αναφέρεται στον Απόστολο Πέτρο: Σύμφωνα με το απόκρυφο βιβλίο "Πράξεις του Πέτρου" (Κώδικας του Βερτσέλλι XXXV), ο Πέτρος εγκαταλείπει τη Ρώμη φοβούμενος τη θανάτωσή του από το καθεστώς, και στον δρόμο έξω από την πόλη βλέπει έναν άνθρωπο που βαδίζει προς την αντίθετη κατεύθυνση. Από κοντά αναγνωρίζει στο πρόσωπό του τον αναστημένο Ιησού Χριστό. Στη λατινική μετάφραση, ο Πέτρος τον ρωτάει «Κβο βάντις;» και εκείνος αποκρίνεται ότι, καθώς ο Πέτρος εγκατέλειπε το ποίμνιό του, "«Rōmam eō iterum crucifīgī»" (= «Πηγαίνω στη Ρώμη για να σταυρωθώ για δεύτερη φορά»). Μετά το όραμα αυτό, ο Πέτρος βρίσκει το θάρρος να επιστρέψει στην πόλη και να συνεχίσει την αποστολή του. Στο κατά την παράδοση σημείο της συναντήσεως, περίπου 800 μέτρα έξω από την Πύλη του Αγίου Σεβαστιανού, σήμερα ένα μικρό εκκλησάκι θυμίζει το περιστατικό.

Η ερωτηματική φράση «quo vadis» απαντάνται επίσης σε επτά άλλες περιπτώσεις στη λατινική μετάφραση της Βίβλου, τη Βουλγάτα.
Γιάννης Βολιώτης

Ο Γιάννης Βολιώτης ( Έδεσσα, 5 Μαΐου 1986 ) είναι Έλληνας κινηματογραφικός και θεατρικός σκηνοθέτης, σεναριογράφος και παραγωγός.

Είναι ιδρυτής της Volition Entertainment
Χαλού

Το Χαλού είναι ένα χωριό στην περιφέρεια Καπουρθαλά της πολιτείας Παντζάμπ, Ινδία. Βρίσκεται από την Καπουρθαλά, η οποία είναι διοικητική περιφέρεια και υποπεριφέρεια του Χαλού. Το χωριό διοικείται από έναν Σαρπάντς που είναι εκλεγμένος εκπρόσωπος του χωριού σύμφωνα με το Σύνταγμα της Ινδίας και το Παντζαγιάτι Ρατζ .
Shadowkeep

Οι Shadowkeep είναι βρετανικό συγκρότημα χέβι μέταλ, το οποίο ιδρύθηκε στο Γκίλντφορντ της Αγγλίας το 1999. Ιδρυτές της είναι ο κιθαρίστας Κρις Άλλεν (πρώην Intense και Sire) και Νίκι Ρόμπσον.
Τζέιμς Πίκενς Τζ.

Ο Τζέιμς Πίκενς Τζ. ("James Pickens Jr.," 26 Οκτωβρίου 1954) είναι Αμερικανός ηθοποιός.

Είναι κυρίως γνωστός για τον πρωταγωνιστικό ρόλο του ως Δρ Ρίτσαρντ Ουέμπερ στο ιατρικό δράμα "Grey 's Anatomy" του ABC και για τον υποστηρικτικό ρόλο του ως Αναπληρωτής Διευθυντής Άλβιν Κερς στους μεταγενέστερους κύκλους της σειράς επιστημονικής φαντασίας "The X-Files" του Fox Broadcasting Company.
Ιαπωνικός Κόκκινος Στρατός

Ο Ιαπωνικός Κόκκινος Στρατός (ΙΚΣ, αγγλικά: Japanese Red Army, JRA) ήταν μία ένοπλη κομμουνιστική οργάνωση, που ιδρύθηκε από τη Φουσάκο Σιγκένομπου στις αρχές του 1971 στον Λίβανο. Μετά τη σφαγή του αεροδρομίου Λοντ, η ομάδα αυτο-αποκαλείτο ορισμένες φορές Αραβο-ΙΚΣ. Οι διακηρυγμένοι στόχοι του ΙΚΣ περιελάμβαναν την ανατροπή της ιαπωνικής κυβέρνησης και της μοναρχίας, όπως και την πυροδότηση μίας παγκόσμιας επανάστασης.

Η οργάνωση ήταν επίσης γνωστή ως Αντι-ιμπεριαλιστική Διεθνής Ταξιαρχία, Ταξιαρχία του Ιερού Πολέμου και Αντιπολεμικό Δημοκρατικό Μέτωπο.
Μπάι Μανί Σινγκ

Ο Μπάι Μανί Σινγκ (7 Απριλίου 1644 - 14 Ιουνίου 1738) ήταν Σιχ μελετητής και συγγραφέας, ο οποίος άκμασε στα τέλη του 17ου αιών και τις πρώτες δεκαετίες του 18ου αιώνα. Είναι ένας από αυτούς που συνόδευαν τους τέσσερις τελευταίους γκουρού του Σιχισμού. 

Ήταν γιος του Μάι Ντας του Αλιπούρ και είχε δύο μεγαλύτερους αδελφούς, τους Τζετ (Μπάι Τζέθα Σινγκ) και Νταγιάλ Ντας. Έγινε ακαδημαϊκός και μάρτυρας στην ιστορία του Σιχισμού. Το 1691, ο Γκουρού Γκομπίντ Σινγκ, δέκατος γκουρού του σιχισμού, του απέδωσε τον τίτλο του ντεβάν (υπουργού), ως βράβευση για τη μεγάλη γενναιότητα του και της σημασίας της συμμετοχής του στην μάχη του Ναντόουν. Ο Μανί γνώριζε τον Γκομπίντ Σινγκ από την παιδική του ηλικία. Αυτή η θέση του επέτρεψε να αποκτήσει μια συγκεκριμένη γνώση του κινήματος των Σιχ. Έλαβε επίσης τους τίτλους του ιεροκήρυκα και ερμηνευτή των γραφών (καθακάρ). Μετά το θάνατο του Γκουρού Γκομπίντ Σινγκ, διορίστηκε διαχειριστής του Χρυσού Ναού. Λίγο πριν το θάνατό του, ολοκλήρωσε τη σύνταξη των γραπτών του δέκατου γκουρού με τίτλο Ντασάμ Γκραντ, ενός βιβλίου που τιμήθηκε από τους πιστούς. 

Πέθανε λόγω της πίστης του και της προσπάθειας του να προστατέψει τους κατοίκους. Αφού ζήτησε από τον κυβερνήτη της Λαχόρης, Ζακαρία Χαν, άδεια για να διοργανώσει έναν εορτασμό για το Ντιβάλι στο Αμριτσάρ, του έδωσε την άδεια να το κάνει αφού του δώσει 5.000 ρουπίες ως ανταμοιβή μετά την γιορτή. Ο κυβερνήτης όμως, καθώς και ο Ντιβάν Λάχπατ Ράι, είχαν άλλες προθέσεις. Ο Μπάι Μανί Σινγκ το έμαθε και κατάφερε να προειδοποιήσει τους αδελφούς πιστούς του. Όσοι είχαν έρθει για να γιορτάσουν, εκδιώχθηκαν από τις παρούσες στρατιωτικές δυνάμεις και την ύποπτη κίνηση των αξιωματικών. Ο κυβερνήτης τότε, αφού δεν δόθηκαν τα χρήματα που ζητούσε, αποφάσισε να τον συλλάβει και ο Μπάι Μανί Σινγκ οδηγήθηκε αλυσοδεμένος στη Λαχόρη. Με το πρόσχημα ότι δεν είχε πληρώσει τον φόρο, του είπε να επιλέξει αν θέλει να γίνει μουσουλμάνους ή να πεθάνει. Ο Σιχ προτίμησε να κρατήσει την πίστη του και διατάχθηκε η εκτέλεση του δια διαμελισμού. Μια από τις πιο διάσημες προσευχές του Σιχισμού, η Άρντας, μιλάει για τον Μπάι Μανί Σινγκ. Μαρτύρησε γύρω στις 14 Ιουνίου 1738 στο Ναχάς Τσουκ της Λαχόρης.
Δήμητρα Σιγάλα

Η Δήμητρα Σιγάλα (Αθήνα, 3 Αυγούστου 1976) είναι Ελληνίδα ηθοποιός και εγκληματολόγος.
Όλγα Στράντζαλη

Η Όλγα Στράντζαλη (γεν. 16 Ιανουαρίου 1996, Σκύδρα) είναι Ελληνίδα αθλήτρια πετοσφαίρισης, η οποία αγωνίζεται ως Ακραία στην ιταλική Κούνεο.
Στενό της Χίου

Το Στενό της Χίου, ή Πορθμός της Χίου, είναι ένας σχετικά στενός πορθμός στο ανατολικό Αιγαίο, που χωρίζει τη Χίο από την ενδοχώρα της Ανατολίας και από την Περιοχή Αιγαίου της Τουρκίας.
Πιερ-Αντρέ Λατρέιγ

Ο Πιερ-Αντρέ Λατρέιγ (γαλλικά: "Pierre-André Latreille"), 29 Νοεμβρίου 1762 – 6 Φεβρουαρίου 1833) ήταν Γάλλος εντομολόγος και φυσιοδίφης. Θεωρείται ο σημαντικότερος εντομολόγος της εποχής του και περιγράφηκε από έναν από τους μαθητές του ως « "Πρίγκιπας των εντομολόγων" ».

== Παραπομπές ==
Δημήτρης Μανιός

Ο Δημήτρης Μανιός (1951 - 8 Απριλίου 1995), ήταν Έλληνας εφοπλιστής.
Ταϊτσί Όνο

Ο Ταϊτσί Όνο ("Taiichi Ohno") ήταν Ιάπωνας μηχανικός της βιομηχανικής παραγωγής και επιχειρηματίας. Θεωρείται ο πατέρας του συστήματος παραγωγής της Toyota, το οποίο ενέπνευσε τη Βελτιστοποιημένη Παραγωγή στις ΗΠΑ. Προσδιόρισε τα επτά απόβλητα (ή muda στα ιαπωνικά) ως μέρος αυτού του συστήματος. Έγραψε πολλά βιβλία σχετικά με το σύστημα, συμπεριλαμβανομένου του: "Σύστημα Παραγωγής της Toyota: Πέρα από την παραγωγή μεγάλης κλίμακας".
Σύστημα Παραγωγής της Toyota

Το Σύστημα Παραγωγής της Toyota (TPS) είναι ένα ολοκληρωμένο κοινωνικο-τεχνικό σύστημα, το οποίο αναπτύχθηκε από την Toyota και περιλαμβάνει τη φιλοσοφία και τις πρακτικές της όσον αφορά τη διοίκηση (management). Το TPS οργανώνει την κατασκευή και τον εφοδιασμό για τον κατασκευαστή αυτοκινήτων, συμπεριλαμβανομένης της αλληλεπίδρασης με προμηθευτές και πελάτες. Το σύστημα αποτελεί σημαντικό πρόδρομο της γενικότερης "βελτιστοποιημένης παραγωγής". Οι Taiichi Ohno και Eiji Toyoda, Ιάπωνες μηχανικοί της βιομηχανικής παραγωγής, ανέπτυξαν το σύστημα μεταξύ του 1948 και του 1975. 

Αποκαλούμενη αρχικά παραγωγή "πάνω στην ώρα", στηρίζεται στην προσέγγιση του ιδρυτή της Toyota, Sakichi Toyoda, του γιου του Kiichiro Toyoda, και του μηχανικού Taiichi Ohno. Οι αρχές που υφέρπουν του TPS είναι ενσωματωμένες στη Φιλοσοφία της Toyota (The Toyota Way).
Ωλνουά-συρ-Σέιγ

Το Ωλνουά-συρ-Σέιγ ( , ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Ωμέτς

Το Ωμέτς () είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Αι-συρ-Μοζέλ

Το Αι-συρ-Μοζέλ ( , / Άιχ αν ντερ Μόζελ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Theogonia

Το Theogonia είναι το ένατο άλμπουμ πλήρες μήκους του ελληνικού συγκροτήματος ακραίας μέταλ Rotting Christ. Είναι η πρώτη παραγωγή τους που κυκλοφόρησε από την Season of Mist, και το πρώτο που περιέχει τη συμμετοχή του κιθαρίστα Γιώργου Μπόκου (Nightfall).

Το άλμπουμ περιέχει ένα ειδικό ψηφιακό δίσκο βίντεο με υλικό από την περιοδεία τους στην Ιταλία, τη Ρωσία και τη Βραζιλία το 2005-2006, ένα "ντοκιμαντέρ" και ένα μουσικό βίντεο για το τραγούδι Keravnos Kivernitos. Επίσης παρήχθη μουσικό βίντεο για το τραγούδι "Enuma Elish".

Το 2007, το "Theogonia" κέρδισε το βραβείο Μέταλ Στορμ για το Καλύτερο Άλμπουμ Μπλακ Μέταλ.
Χαν Φέι

O Χαν Φέι (Κινεζικά: 韓非 ~280233 π.Χ.) ήταν ένας Κινέζος πολιτικός φιλόσοφος της σχολής του νομικισμού κατά την ιστορική περίοδο των εμπόλεμων κρατών. Ήταν πρίγκιπας από ευγενή οικογένεια στο κράτος των Χαν. Είναι γνωστός και ως Χαν Φέι Τζου. 

Ο Χαν Φέι θεωρείται ως σημαντικός εκπρόσωπος του Κινεζικού νομικισμού για το επώνυμο έργο του με τίτλο ""Χαν Φέιτζου", " που είναι μία συλλογή από δοκίμια, θεωρίες για την κρατική εξουσία και μεθοδολογίες των προγενέστερων φιλοσόφων της σχολής. Οι ιδέες του Χαν Φέι είναι συγκρίσιμες με του Νικολό Μακιαβέλι και το βιβλίο του θεωρείται από μερικούς ως ανώτερο από το "Il Principe" (Ο Ηγεμών) του Μακιαβέλι τόσο σε περιεχόμενο όσο και σε τρόπο γραφής. Λέγεται ότι ο καγκελάριος του Σου Χαν, ο Ζούγκε Λιανγκ, ζήτησε από τον αυτοκράτορα Λιου Σαν να μελετήσει τις διοικητικές μεθόδους διαβάζοντας το "Χαν Φέιτζου". 

Ο Σίμα Τσιεν αφηγείται ότι ο πρώτος αυτοκράτορας είδε τα έργα του Χαν Φέι, και ήθελε να τον συναντήσει τόσο που θα έκανε ακόμα και πόλεμο με το Χαν, αλλά τελικά ο Χαν Φέι οδηγήθηκε στη φυλακή και αυτοκτόνησε με δηλητήριο. Μετά την πρόωρη κατάρρευση της δυναστείας Τσιν, η φιλοσοφία του νομικισμού επίσημα διασύρθηκε από την ακόλουθη δυναστεία των Χαν. Μολονότι βρέθηκε σε απόκληρη θέση στην ιστορία της αυτοκρατορικής Κίνας, η πολιτική θεωρία του Χαν Φέι και η έννοια του νομικισμού γενικά άσκησαν επιρροή στις μετέπειτα δυναστείες, και το Κομφουκιανιστικό ιδεώδες μίας κυβέρνησης χωρίς νόμους δεν υλοποιήθηκε ποτέ. 

Ο Χαν δανείστηκε τις έννοιες του Σανγκ Γιανγκ για τους νόμους, τις έννοιες του Σεν Μπουχάι για τις τεχνικές διοίκησης, και τις ιδέες του Σεν Ντάο σχετικά με την εξουσία και την αρετή, τονίζοντας ότι ο μονάρχης θα διατηρήσει το κράτος υπό αυστηρό έλεγχο κατέχοντας τις μεθοδολογίες των προκατόχων του ως αυθεντία: την εξουσία του (勢; "Σι" ), την τεχνική (術; "Σου" ) και τους νόμους (法; "Φα"). Διεύρυνε τη σημασία της έννοιας του Σινγκ-Μινγκ (για τη φερεγγυότητα πράξεων και λόγων), σε συνδυασμό με το σύστημα των «Δύο Μοχλών» (τιμωρία και ανταμοιβή), καθώς και με το Γου Γουέι (με άνετο τρόπο, χωρίς μόχθο).
Μπακούρ

Το Μπακούρ ( , / Μπαντενχόφεν κατά την περίοδο 1915-1918, πριν από την ονομασία "Μπακούρ") είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Bigil

Η ταινία Bigil (σφυρίχτρα) είναι μια κινηματογραφική ταινία αθλητικής δράσης του 2019 στα Tamil, γραμμένη και σκηνοθετημένη από την Atlee και παραγόμενη από τον Kalpathi S. Aghoram με το όνομα AGS Entertainment . Ο γνωστός ηθοποιός Vijay βρίσκεται σε διπλό ρόλο ως πατέρας και γιος παράλληλα με τους Nayanthara και Jackie Shroff σε άλλους σημαντικούς ρόλους. Η ταινία περιλαμβάνει μουσική από τον AR Rahman . Ο τίτλος της ταινίας "Bigil" ανακοινώθηκε στις 22 Ιουνίου 2019. 

Η ταινία ακολουθεί τον Michael, έναν πρώην ποδοσφαιριστή που αποφασίζει να προπονήσει μια γυναικεία ομάδα ποδοσφαίρου αφού ο προπονητής τους δεχτεί επίθεση. Ο Michael αντιμετωπίζει προκλήσεις, με την ομάδα του να μην συνεργάζεται μαζί του εξαιτίας του βίαιου ιστορικού του και με κάποιους εχθρούς του που τον κυνηγάνε αναζητώντας εκδίκηση. 

Αφού έκανε πρεμιέρα στις 25 Οκτωβρίου 2019, το "Bigil" είναι η πρώτη ταινία στην γλώσσα στα Ταμίλ που προβάλλεται σε κάποιες οθόνες IMAX . Είναι επίσης η πρώτη ταινία στα Ταμίλ που προβάλλεται στην Αίγυπτο και την Ιορδανία . Η ταινία αναδείχθηκε ως η ταινία στα Ταμίλ με τα περισσότερα κέρδη, με εκτιμώμενα κέρδη ₹300 κρορ σε όλο τον κόσμο, ξεπερνώντας την ταινία Rajnikanth του "Πέττα" . Η ταινία, επίσης, ξεπέρασε και την ταινία "Saaho" στην οποία πρωταγωνιστεί ο Prabhas στα παγκόσμια ταμεία. "Το Bigil" είναι η ταινία στα Ταμίλ με τα περισσότερα κέρδη στην Γαλλία . 

Τα συνολικά κέρδη της ταινίας, λαμβάνοντας υπόψιν τα έσοδα πριν την πρεμιέρα και τα ακαθάριστα έσοδα, ανέρχονται σε ₹500 κρορ.
Ανδρέας Ανδρεόπουλος

Ο Ανδρέας Ανδρεόπουλος (γεν. 29 Αυγούστου 1964) είναι Έλληνας ηθοποιός.
Cyber Monday

Η Cyber Monday (προφέρεται "Σάιμπερ Μάντεϊ," Κυβερνο-Δευτέρα) λαμβάνει χώρα την Δευτέρα μετά την ημέρα των Ευχαριστιών στις Ηνωμένες Πολιτείες. Είναι μια πρωτοβουλία των λιανοπωλητών, σε μια προσπάθεια να αυξήσουν τα έσοδα από πωλήσεις στο διαδίκτυο. Ο όρος επινοήθηκε από την Έλλεν Ντέιβις της Εθνικής Ομοσπονδία Λιανικής και τον Σκοτ Σίλβερμαν. Ο όρος πρωτοεμφανίστηκε στις 28 Νοεμβρίου 2005 σε δελτίο τύπου του Shop.org. Τις περισσότερες φορές είναι μεταξύ 26ης Νοεμβρίου και 2ας Δεκεμβρίου, αλλά πάντα λαμβάνει χώρα τέσσερις μέρες μετά την Ημέρα των Ευχαριστιών.

Σύμφωνα με έρευνα του 2005, το "77% των λιανοπωλητών στο διαδίκτυο δήλωσαν ότι οι πωλήσεις τους αυξήθηκαν σημαντικά την Δευτέρα μετά την ημέρα των Ευχαριστιών, μια τάση που οδηγεί σε σοβαρές διαδικτυακές εκπτώσεις και προσφορές στη Cyber Monday το έτος αυτό (2005)".

Το 2017, οι διαδικτυακές πωλήσεις στην Cyber Monday άγγιξαν τα 6,59 δισεκατομμύρια δολάρια, σε σύγκριση με τα 2,98 δισ. δολάρια το 2015, και τα 2,65 δισ. δολάρια το 2014. Ωστόσο, η μέση αξία των παραγγελιών είχε πέσει στα 128 δολάρια από 160 το 2014.

Η Cyber Monday έχει γίνει το διαδικτυακό ισοδύναμο της Black Friday και προσφέρει μια ευκαιρία σε μικρότερους διαδικτυακούς λιανοπωλητές να ανταγωνιστούν τις μεγαλύτερες αλυσίδες. Από την καθιέρωση της, ο όρος Cyber Monday έχει καταστεί διεθνής όρος του μάρκετινγκ που χρησιμοποιούνται από διαδικτυακούς λιανοπωλητές σε όλο τον κόσμο.
Τετσούγια Νομούρα

Ο Τετσούγια Νομούρα (ιαπωνικά: 野村 哲也, Χέπμπορν: Nomura Tetsuya, 8 Οκτωβρίου 1970) είναι Ιάπωνας καλλιτέχνης, σχεδιαστής και σκηνοθέτης βιντεοπαιχνιδιών που εργάζεται για την Square Enix (πρώην Square). Είναι ευρύτερα γνωστός για το έργο του στα franchises "Final Fantasy" και "Kingdom Hearts" και τη σκηνοθεσία της CGI ταινίας "Final Fantasy VII: Advent Children".
Dainik Bhaskar

Η Dainik Bhaskar είναι ινδική καθημερινή εφημερίδα στα Χίντι. Πουλά περίπου 4.300.000 αντίγραφα την ημέρα και είναι η ινδική εφημερίδα με τις περισσότερες πωλήσεις. Ανήκει στον ομώνυμο όμιλο Dainik Bhaskar Corporation Ltd.. Ξεκίνησε από το Μποπάλ το 1958 και επεκτάθηκε με τοπική έκδοση για την Ιντόρ το 1983. Σήμερα, ο όμιλος "Dainik Bhaskar" είναι παρών σε 14 πολιτείες με 63 τοπικές εκδόσεις στα Χίντι, τα αγγλικά, τα Μαράτι και τα Γκουτζαρατικά.
Σιχισμός στη Σιγκαπούρη

Ο [[Κεντρικός Σιχ Ναός (Σιγκαπούρη)|Κεντρικός Σιχ Ναός]] στη Σιγκαπούρη.
Ο Σιχισμός στη Σιγκαπούρη έχει τις ρίζες του στις στρατιωτικές και στις αστυνομικές δυνάμεις της Βρετανικής Αυτοκρατορίας. Σήμερα, ο πληθυσμός των Σιχ στη Σιγκαπούρη ανέρχεται στις 12.000-15.000. Στη χώρα υπάρχουν εφτά γκουντβάρας (ιεροί ναοί των Σιχ) μαζί με μία ιεραποστολική κοινωνία, μια ευημερούσα κοινωνία, δύο οργανισμούς νεολαίας και δύο αθλητικές λέσχες.<ref name="http://www.hindustantimes.com/ 2015"></ref>
Ο Βασιλιάς του Λευκού Ελέφαντα

Ο Βασιλιάς του Λευκού Ελέφαντα (Ταϊλανδικά: พระเจ้าช้างเผือก) είναι Ταϊλανδική ιστορική δραματική αγγλόφωνη ταινία του 1940. Είναι βασισμένη σε μυθιστόρημα και η παραγωγή έγινε από τον Πριντί Μπανομιόνγκ. Κυκλοφόρησε πριν την εμπλοκή της Ταϊλάνδης στον Β΄ Παγκόσμιο Πόλεμο και μεταφέρει ένα προπαγανδιστικό για τα αντιπολεμικά συμφέροντα της Ταϊλάνδης· πως η χώρα θα πρέπει να παραμείνει ουδέτερη και να εμπλακεί στον πόλεμο μόνο για να υπερασπιστεί την κυριαρχία της ενάντια στους ξένους εισβολείς. Ωστόσο, στις 8 Δεκεμβρίου 1941, η Ταϊλάνδη καταλήφθηκε από τους Ιάπωνες και ένωσε επισήμως τις δυνάμεις της με τις δυνάμεις του Άξονα κατά τη διάρκεια του πολέμου.
Μαμόρου Οσίι

Ο Μαμόρου Οσίι (ιαπωνικά: 押井 守, Χέπμπορν: Oshii Mamoru, 8 Αυγούστου 1951) είναι Ιάπωνας δημιουργός ταινιών, τηλεοπτικός σκηνοθέτης και σεναριογράφος. Είναι γνωστός για την εστιασμένη στη φιλοσοφία αφήγησή του και για τη δημιουργία δημοφιλών anime, συμπεριλαμβανομένων των "Urusei Yatsura", "Ghost in the Shell" και "Patlabor 2: The Movie". Επίσης, θεωρείται ότι είναι ο δημιουργός του πρώτου OVA που έγινε ποτέ, με τίτλο "Dallos".

Ο Οσίι έχει αποσπάσει και υπήρξε υποψήφιος για πολλά βραβεία, συμπεριλαμβανομένων του Χρυσού Φοίνικα και του Χρυσού Λέοντα. Έχει επίσης αναγνωριστεί από σκηνοθέτες όπως ο Τζέιμς Κάμερον και οι Γουτσόφσκι.
Βασιλική Κασάπη

Η Βασιλική Κασάπη (γεν. 22 Μαρτίου 1983 στην Θεσσαλονίκη) είναι Ελληνίδα πρώην αρσιβαρίστρια, η οποία συμμετείχε στην κατηγορία +75 κιλών και εκπροσωπούσε την Ελλάδα σε διεθνείς διοργανώσεις.

Συμμετείχε στους Ολυμπιακούς Αγώνες 2004 στην διοργάνωση +75 κιλών. Συμμετείχε σε παγκόσμια πρωταθλήματα, με πιο πρόσφατο να είναι το Παγκόσμιο Πρωτάθλημα Άρσης Βαρών του 2007.

Αργότερα αποκλείστηκε καθώς βρέθηκε να χρησιμοποιεί τις απαγορευμένες ουσίες μεθυλτριενολόνη και βουπρενορφίνη.
Η Συμμορία των Δέκα Ναπολιτάνων

Η Συμμορία των Δέκα Ναπολιτάνων ιταλικά: I Magliari) είναι μια δραματική ταινία Ιταλικης παραγωγής του 1959 σε σκηνοθεσία Φρανσέσκο Ρόσι και πρωταγωνιστούν οι Αλμπέρτο Σόρντι, Ρενάτο Σαλβατόρι και η Μπελίντα Λι.
Χατζηφραγκέτα

Οι Χατζηφραγκέτα είναι ελληνικό μουσικό ντουέτο που ξεκίνησε στην Αθήνα το 2007 από τους Βαγγέλη Χατζηγιάννη και Πάνο Φραγκιαδιάκη, συμμαθητές στο λύκειο της Σιβιτανιδείου Σχολής. Είναι μια αβάν-γκαρντ freestyle μπάντα που δίνει περισσότερη βάση στους στίχους.

Ξεκίνησαν τις πρώτες τους συναυλίες το 2008 στο Παγκράτι, για να τους ανακαλύψουν αργότερα οι Tsopana Rave, των οποίων άνοιγαν τις συναυλίες σε μουσικό χώρο των Εξαρχείων. Η θεματολογία τους έχει ιδιαίτερη απήχηση στο νεανικό/φοιτητικό κοινό.

Μετά από μία παύση δύο ετών, επανήλθαν με πλήρη σύνθεση το φθινόπωρο του 2019.
Κόλιν Τσάπμαν

Ο Κόλιν Τσάπμαν(πλήρες ονοματεπώνυμο Άντονι Κόλιν Μπρους Τσάπμαν) (Ρίτσμοντ, Αγγλία 19 Μαΐου 1928 – Νόργουις, Αγγλία 16 Δεκεμβρίου 1982) ήταν Βρετανός οδηγός αγώνων και επιχειρηματίας από την Αγγλία. Στη Φόρμουλα 1 συμμετείχε ως οδηγός μόνο στο Γκραν Πρι Γαλλίας του 1956 με την ομάδα Βάνγουολ όπου όμως δεν κατάφερε να ξεκινήσει καν. Ο σημαντικός ρόλος του στο συγκεκριμένο σπορ ήταν πως ήταν ιδιοκτήτης και ιδρυτής της ομάδας Lotus (Λότους), η οποία μετείχε εκεί από το 1964 μέχρι και το 1996 όταν και άλλαξε ιδιοκτήτη και ονομασία.
Βασίλης Παπαδόπουλος

εναλλ.=Chief of Staff of the Greek Precidency Vassilis Papadopoulos, with the President of Greece Katerina Sakellaropoulou, at the celebration of the Restoration of Democracy (07/24/2020)|μικρογραφία|357x357εσ|Ο Γενικός Γραμματέας της Προεδρίας της Δημοκρατίας Βασίλης Παπαδόπουλος, μαζί με την Πρόεδρο της Ελληνικής Δημοκρατίας Κατερίνα Σακελλαροπούλου, στην Γιορτή για την αποκατάσταση της Δημοκρατίας (24/07/2020).
Ο Βασίλης Παπαδόπουλος είναι Έλληνας διπλωμάτης και συγγραφέας. Γεννήθηκε στην Αθήνα το 1960.
Όρος Τάι

Το Όρος Τάι (Κινεζικά:΅泰山, Τάι Σαν) είναι βουνό που βρίσκεται βόρεια της πόλης Τάιαν, στην επαρχία Σαντόνγκ της Κίνας. Η υψηλότερη κορυφή είναι η «Κορυφή του Αυτοκράτορα Τζέιντ» (Κινεζικά: 玉皇頂, Γιου Χουάνγκ Ντινγκ) με ύψος 1.545 έως 1.532,7 μέτρα 

Το Όρος Τάι είναι ένα από τα Πέντε Μεγάλα Βουνά της Κίνας. Είναι το ανατολικό της πεντάδας, συνδέεται με την ανατολή του ήλιου, τη γέννηση και την ανανέωση, και συχνά προηγείται των άλλων. Το όρος Τάι είναι ιερή τοποθεσία με ιστορία τουλάχιστον 3.000 χρόνων και έχει αποτελέσει σημαντικό θρησκευτικό κέντρο της Κίνας. 

Από το 1987 το Όρος Τάι είναι αναγνωρισμένο ως Μνημείο Παγκόσμιας Κληρονομιάς από την ΟΥΝΕΣΚΟ.
Χαρίκλεια Καστρίτση

Η Χαρίκλεια Καστρίτση (γεν. 11 Απριλίου 1983 στην Αθήνα) είναι Ελληνίδα αρσιβαρίστρια, η οποία συμμετείχε στην κατηγορία 58 κιλών και εκπροσωπούσε την Ελλάδα σε διεθνείς διοργανώσεις.

Συμμετείχε στους Ολυμπιακούς Αγώνες 2004 στην διοργάνωση 58 κιλών. Συμμετείχε σε παγκόσμια πρωταθλήματα, με πιο πρόσφατο να είναι το Παγκόσμιο Πρωτάθλημα Άρσης Βαρών του 2007.
Χριστίνα Ιωαννίδη

Η Χριστίνα Ιωαννίδη (γεν. 4 Ιανουαρίου 1982 στην Σοβιετική Ένωση) είναι Ελληνίδα αρσιβαρίστρια, η οποία συμμετείχε στην κατηγορία 75 κιλών και εκπροσωπούσε την Ελλάδα σε διεθνείς διοργανώσεις.

Συμμετείχε στους Ολυμπιακούς Αγώνες 2004 στην διοργάνωση 75 κιλών. Συμμετείχε σε παγκόσμια πρωταθλήματα, με πιο πρόσφατο να είναι το Παγκόσμιο Πρωτάθλημα Άρσης Βαρών του 2002.
Αναστασία Τσακίρη

Η Αναστασία Τσακίρη (γεν. 2 Φεβρουαρίου 1979 στην Μπολόνια της Ιταλίας ) είναι Ελληνίδα αρσιβαρίστρια, η οποία συμμετείχε στην κατηγορία 63 κιλών και εκπροσωπούσε την Ελλάδα σε διεθνείς διοργανώσεις. Συμμετείχε στους Ολυμπιακούς Αγώνες 2004 στην διοργάνωση 63 κιλών στην οποία τραυματίστηκε. Συμμετείχε σε παγκόσμια πρωταθλήματα, με πιο πρόσφατο να είναι το Παγκόσμιο Πρωτάθλημα Άρσης Βαρών του 2002.
Μαρία Τάτση

Η Μαρία Τάτση (γεν. 25 Ιουνίου 1971 στα Ιωάννινα) είναι Ελληνίδα αρσιβαρίστρια, η οποία συμμετείχε στην κατηγορία 69 κιλών και εκπροσωπούσε την Ελλάδα σε διεθνείς διοργανώσεις.

Συμμετείχε στους Ολυμπιακούς Αγώνες 2000 στην διοργάνωση 69 κιλών. Συμμετείχε σε παγκόσμια πρωταθλήματα, με πιο πρόσφατο να είναι το Παγκόσμιο Πρωτάθλημα Άρσης Βαρών του 2001.
Γκουντβάρα Σις Γκανζ Σαχίμπ

Ο Γκουντβάρα Σις Γκανζ Σαχίμπ είναι ένας από τους εννέα ιστορικούς γκουντβάρας που βρίσκονται στο Δελχί. Κατασκευάστηκε για πρώτη φορά το 1793 από τον Μπάγκχελ Σινγκ, με σκοπό να τιμήσει την τοποθεσία όπου μαρτύρησε ο ένατος Σιχ-Γκουρού, Γκουρού Τεγκ Μπαχαντούρ. Βρίσκεται στην αγορά Τσαντόνι Τσοκ στην παλαιά πόλη του Δελχί, στο σημείο όπου ο Γκουρού Τεγκ Μπαχαντούρ αποκεφαλίστηκε υπό τις διαταγές του Αυτοκράτορα των Μουγκάλ, Αορανζέμπ, στις 11 Νοεμβρίου 1675. Ο λόγος της εκτέλεσής του ήταν επειδή διαμαρτυρήθηκε ενάντια στον βίαιο εξαναγκασμό των Κασμίρι Πάντιτς να ασπαστούν το Ισλάμ, κάτι το οποίο αρνήθηκε και ο ίδιος να κάνει παραμένοντας πιστός στον Σιχισμό.
Ελένη Κωνσταντινίδη

Η Ελένη Κωνσταντινίδη (γεν. 3 Φεβρουαρίου 1995) είναι Ελληνίδα αρσιβαρίστρια, η οποία συμμετέχει στην κατηγορία 81 κιλών και εκπροσωπεί την Ελλάδα σε διεθνείς διοργανώσεις.

Συμμετείχε στο Ευρωπαϊκό Πρωτάθλημα Άρσης Βαρών του 2019 στο Μπατούμι της Γεωργίας όπου κέρδισε ένα χρυσό μετάλλιο στην κατηγορία των 81 κιλών.
Κατσουχίρο Οτόμο

Ο Κατσουχίρο Οτόμο (ιαπωνικά: 大友 克洋, Χέπμπορν: Ōtomo Katsuhiro, 14 Απριλίου 1954) είναι Ιάπωνας καλλιτέχνης manga, σεναριογράφος και σκηνοθέτης ταινιών. Είναι ευρύτερα γνωστός για τη δημιουργία του Akira, και της κινηματογραφικής μεταφοράς του σε anime. 

Το 2005 είχε τιμηθεί ως Chevalier του γαλλικού Τάγματος των Τεχνών και τον Γραμμάτων, ενώ το 2014 προήχθη ως Officier. Είναι ο τέταρτος καλλιτέχνης manga που εισήχθη ποτέ στο Hall of Fame των αμερικανικών Βραβεία Γουίλ Άισνερ το 2012, και το 2013 του απονεμήθηκε από την ιαπωνική κυβέρνηση το μετάλλιο Purple Heart. Το 2014 απέσπασε το Winsor McCay Award στα 41α Βραβεία Άννι και το 2015 το Μεγάλο Βραβείο της πόλης του Ανγκουλέμ, όντας ο πρώτος καλλιτέχνης manga που κέρδισε το συγκεκριμένο βραβείο.
Σιχ

Οι Σιχ ( ή ? "sikkh") συνδέονται με τον Σιχισμό, μια μονοθεϊστική θρησκεία που ξεκίνησε τον 15ο αιώνα, στην περιοχή Παντζάμπ στο βόρειο τμήμα της ινδικής υποηπείρου, με βάση την αποκάλυψη του Γκουρού Νάνακ. Ο όρος "Sikh" έχει την προέλευσή του στις λέξεις शिष्य ("śiṣya"), που σημαίνουν «ακόλουθος» ή «μαθητής». Σιχίτης, σύμφωνα με το άρθρο Ι του "Sikh Rehat Maryada" (ο κώδικας δεοντολογίας του Σιχ), είναι «κάθε άνθρωπος που πιστεύει πιστά σε Ένα Αθάνατο Ον, στους δέκα γκουρού, από τον Γκουρού Νάνακ έως τον Γκουρού Γκομπίντ Σινγκ, στο Τιμημένο Βιβλίο των Γκουρού , στις διδασκαλίες των δέκα Γκουρού και στο βάπτισμα που κληροδοτήθηκε από τον δέκατο Γκουρού». 

Η περιοχή Παντζάμπ της ινδικής υποτελούς αποτελεί την ιστορική πατρίδα των σιχιτών και κυβερνήθηκε από Σιχίτες για μεγάλο μέρος του 18ου και 19ου αιώνα. Σήμερα, η πολιτεία της Παντζάμπ στη βορειοδυτική Ινδία κατοικείται στην πλειοψηφία της από σιχίτες, και υπάρχουν σημαντικές κοινότητες Σιχιτών σε όλον τον κόσμο. Πολλές χώρες, όπως το Ηνωμένο Βασίλειο, αναγνωρίζουν τους Σιχ ως διακριτή θρησκεία στις απογραφές τους. Η αμερικανική ΜΚΟ United Sikhs (Ενωμένοι Σιχίτες) αγωνίζεται για να περιληφθεί ο σιχισμός ως εθνικότηταστην απογραφή των ΗΠΑ, υποστηρίζοντας ότι οι Σιχ «αυτοπροσδιορίζονται ως εθνική μειονότητα» και πιστεύουν «ότι αποτελούν κάτι παραπάνω από μια απλή θρησκεία». 

Οι άντρες σιχιστές έχουν γενικά το "Singh" (Λιοντάρι) ως μεσαίο όνομα ή επώνυμό τους (δεν είναι όλοι οι "Singh" σιχίτες), και οι γυναίκες Σιχ έχουν το όνομα "Kaur" (Πριγκίπισσα) ως μεσαίο όνομα ή επώνυμο. Οι Σιχίτες που έχουν περάσει την "Khanḍe-kī-Pahul" (η τελετή μύησης στον σιχισμό) μπορούν επίσης να αναγνωριστούν από τα πέντε K, το "Kesh" (τα άκοπα μαλλιά που καλύπτονται συνήθως με ένα τουρμπάνι), την "Kara" (ένα βραχιόλι από σίδηρο ή χάλυβα), το "Kirpan" (ένα σπαθί ζωσμένο σε ένα λουρί "gatra" ή μια ζώνη "kasar kamal"), την "Kachehra" (βαμβακερό εσώρουχο) και την "Kanga", μια μικρή ξύλινη χτένα.
Βουδισμός στην Ιαπωνία

Ο Βουδισμός στην Ιαπωνία δεν έχει σταματήσει να ασκείται από την επίσημη εισαγωγή του το 552 μ.Χ., σύμφωνα με το "Nihon Shoki" (Τα Χρονικά της Ιαπωνίας), από βουδιστές μοναχούς της κορεατικής Baekje. Ο Βουδισμός έχει επηρεάσει σημαντικά την ανάπτυξη της ιαπωνικής κοινωνίας και παραμένει μια κομβική πτυχή του πολιτισμού αυτού μέχρι σήμερα. 

Στη σύγχρονη εποχή, οι δημοφιλείς σχολές του Βουδισμού στην Ιαπωνία είναι ο Βουδισμός της Καθαρής Γης, ο Βουδισμός του Νικιρέν, ο Βουδισμός Σινγκόν και το Ζεν. Το 2008, περίπου το 34% των Ιάπωνων αυτοπροσδιορίζονταν ως Βουδιστές, ενώ ο αριθμός τους αυξάνεται από τη δεκαετία του '80, όσον αφορά την ένταξή τους στην οργανωμένη θρησκεία. Ωστόσο, από την άποψη της πρακτικής, το 75% ασκεί κάποια μορφή βουδισμού (σε σύγκριση με το 90% που ασκεί τον Σιντοϊσμό, επομένως οι περισσότεροι Ιάπωνες ασκούν και τις δύο θρησκείες σε κάποιον βαθμό (Σίνμπουτσου-σούγκο). Περίπου το 60% των Ιάπωνων έχουν μπούτσουνταν (βουδιστικό ιερό) στα σπίτια τους.